CELEX: 42011D0327
Language: bg
Date: 2011-06-01 00:00:00
Title: 2011/327/ЕС: Решение на представителите на правителствата на държавите-членки от 1 юни 2011 година относно обработката на документи от граждански мисии по управление на кризи и военни операции на ЕС и за отмяна на Решение 2008/836

2.6.2011   
            
            
               BG
            
            
               Официален вестник на Европейския съюз
            
            
               L 147/20
            
         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 1 юни 2011 година
   относно обработката на документи от граждански мисии по управление на кризи и военни операции на ЕС и за отмяна на Решение 2008/836
   (2011/327/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като имат предвид, че:
   
               (1)
            
            
               В Решение 2008/836 на представителите на правителствата на държавите-членки на Европейския съюз от 29 октомври 2008 г. относно обработката на документи от граждански мисии по управление на кризи и военни операции на ЕС (1) се предвижда, че документи от граждански мисии по управление на кризи и военни операции на ЕС при прекратяване на мисиите и операциите се архивират от генералния секретариат на Съвета (ГСС). За целите на прилагането на Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (2), и на Регламент (ЕИО, Евратом) № 354/83 на Съвета от 1 февруари 1983 г. относно отваряне за обществеността на историческите архиви на Европейската икономическа общност и на Европейската общност за атомна енергия (3), документите от граждански мисии по управление на кризи и военни операции на ЕС се считат за документи, съхранявани от Съвета.
            
         
               (2)
            
            
               Член 11, параграф 2 от Решение 2010/427/ЕС на Съвета от 26 юли 2010 г. за определяне на организацията и функционирането на Европейската служба за външна дейност (4) („ЕСВД“), предвижда че съответните архиви на отделите, прехвърлени от генералния секретариат на Съвета и от Комисията, се прехвърлят към ЕСВД.
            
         
               (3)
            
            
               С цел да се осигури съгласуваност, е необходимо документи от граждански мисии по управление на кризи и военни операции на ЕС да се архивират от ЕСВД при прекратяване на тези мисии и операции.
            
         
               (4)
            
            
               Съгласно член 10 от Решение 2010/427/ЕС ЕСВД следва да гарантира, че документите, класифицирани от държавите-членки или от други органи, са защитени в съответствие с правилата за сигурност за ЕСВД.
            
         
               (5)
            
            
               Документите от граждански мисии по управление на кризи и военни операции на ЕС следва да се съхраняват на определено място в архивите на ЕСВД. Персоналът, който обработва тези документи, следва да получи за тази цел обучение относно документи на общата политика по сигурност и отбрана и относно обработването на класифицирана информация.
            
         
               (6)
            
            
               С оглед постигането на по-голяма яснота е целесъобразно Решение 2008/836 да бъде отменено,
            
         ПРИЕХА НАСТОЯЩОТО РЕШЕНИЕ:
   Член 1
   1.   За целите на прилагането на Регламент (ЕО) № 1049/2001 и на Регламент (ЕИО, Евратом) № 354/83, документи от приключили, продължаващи и бъдещи граждански мисии по управление на кризи и военни операции на ЕС, проведени под егидата на Съвета, при прекратяване на тези мисии и операции, се архивират от ЕСВД и следователно се считат за документи, съхранявани от ЕСВД.
   2.   Посочените в параграф 1 документи не включват документи, свързани с въпроси относно персонала, договори с трети страни и документи, имащи отношение към тях, или документи с кратък живот.
   3.   Държавите-членки съдействат на ЕСВД за получаването на документите, посочени в параграф 1.
   Член 2
   Решение 2008/836 от 29 октомври 2008 г. се отменя.
   Член 3
   1.   Настоящото решение влиза в сила в деня след публикуването му в Официален вестник на Европейския съюз.
   2.   Прилага се от деня, на който генералният секретар на Съвета на Европейския съюз и изпълнителният генерален секретар на Европейската служба за външна дейност постигнат съгласие относно наличието на необходимите операционни и архивни съоръжения в ЕСВД.
   
      Съставено в Брюксел на 1 юни 2011 година.
      
         
            Председател
         
         GYÖRKÖS P.
      
   
   
      (1)  ОВ L 299, 8.11.2008 г., стр. 34.
   
      (2)  ОВ L 145, 31.5.2001 г., стр. 43.
   
      (3)  ОВ L 43, 15.2.1983 г., стр. 1.
   
      (4)  ОВ L 201, 3.8.2010 г., стр. 30.